CELEX: 62008CA0440
Language: fi
Date: 2010-03-18 00:00:00
Title: Asia C-440/08: Unionin tuomioistuimen tuomio (ensimmäinen jaosto) 18.3.2010 (Hoge Raad der Nederlandenin (Alankomaat) esittämä ennakkoratkaisupyyntö) — F. Gielen v. Staatssecretaris van Financiën (Välitön verotus — EY 43 artikla — Ulkomailla asuva verovelvollinen — Yrittäjä — Itsenäisten ammatinharjoittajien verovähennysoikeus — Tuntiehto — Syrjintä maassa asuvien ja ulkomailla asuvien verovelvollisten välillä — Rinnastusoptio)

22.5.2010   
            
            
               FI
            
            
               Euroopan unionin virallinen lehti
            
            
               C 134/6
            
         Unionin tuomioistuimen tuomio (ensimmäinen jaosto) 18.3.2010 (Hoge Raad der Nederlandenin (Alankomaat) esittämä ennakkoratkaisupyyntö) — F. Gielen v. Staatssecretaris van Financiën
   (Asia C-440/08) (1)
   
   (Välitön verotus - EY 43 artikla - Ulkomailla asuva verovelvollinen - Yrittäjä - Itsenäisten ammatinharjoittajien verovähennysoikeus - Tuntiehto - Syrjintä maassa asuvien ja ulkomailla asuvien verovelvollisten välillä - Rinnastusoptio)
   2010/C 134/09
   Oikeudenkäyntikieli: hollanti
   
      Ennakkoratkaisua pyytänyt tuomioistuin
   
   Hoge Raad der Nederlanden
   
      Pääasian asianosaiset
   
   
      Kantaja: F. Gielen
   
      Vastaaja: Staatssecretaris van Financiën
   
      Oikeudenkäynnin kohde
   
   Ennakkoratkaisupyyntö — Hoge Raad der Nederlanden Den Haag — EY 43 artiklan tulkinta — Kansallinen lainsäädäntö, jossa myönnetään itsenäisille ammatinharjoittajille oikeus vähentää verotuksessa voitostaan kiinteämääräinen summa, mikäli nämä ovat käyttäneet kalenterivuonna alle 1 225 työtuntia yrityksen toimintaan — Toiseen jäsenvaltioon sijoittautuneen yrityksen toimintaan käytettyjen työtuntien huomiotta jättäminen vain tapauksessa, joka koskee ulkomailla asuvaa verovelvollista
   
      Tuomiolauselma
   
   SEUT 49 artikla on esteenä sellaiselle kansalliselle säännöstölle, jolla syrjitään pääasiassa kyseessä olevan itsenäisen ammatinharjoittajan vähennysoikeuden kaltaisen verotuksellisen edun myöntämisen osalta ulkomailla asuvia verovelvollisia, vaikka nämä verovelvolliset voivat kyseisen edun osalta valita maassa asuviin verovelvollisiin sovellettavan järjestelmän.
   
      (1)  EUVL C 327, 20.12.2008.